Физкультурэмрэ спортымрэ я махуэ
Шэджэм районым и школакIуэ мини 6-м нэблагъэм щIышылэм и 30-м Физкультурэмрэ спортымрэ и махуэр ягъэлъэпIэнущ.
Районым и IуэхущIапIэ псоми щекIуэкIыну спорт Iуэхугъуэхэр Налшык къалэ щызэхэтыну олимп мафIэм и эстафетэм ирагъэхьэлIэнущ. ФизкультурэмкIэ егъэджакIуэхэм, гъэсэныгъэ лэжьыгъэмкIэ завучхэм ящIыгъуу, школакIуэхэр я ныбжь елъытауэ программэ гъэщIэгъуэным хуагъэхьэзращ. Спорт зэмылIэужьыгъуэхэмкIэ зэпеуэхэр, флэшмобхэр, гъащIэ узыншэм теухуа лекцэхэр, нэхъыщIэ дыдэ цIыкIухэм папщIэ щIымахуэ Iуэхугъуэ телъыджэхэр ирагъэкIуэкIынущ.
КIарэ Элинэ.
